Eggstokkene produserer et hormon som kalles Progesteron underveis i menstruasjonssyklusen. Hormonet er spesielt fremtredende siste halvdel av menstruasjonssyklusen, og oppgaven til hormonet er blant annet å holde livmorslimhinnen tykk og unngå at slimhinnen avstøtes.
Helt mot slutten av menstruasjonssyklusen vil eggstokkene redusere produksjonen av hormonet dersom man ikke er blitt gravid. Når nivået progesteron faller, vil livmorslimhinnen bli avstøtt. Vevet som blir avsøtt vil da blø ut gjennom skjeden - dette er menstruasjon.